Presidentti Sauli Niinistö sanoi tv-tentissä, että Suomi paikkaa jalkaväkimiinojen kiellosta syntyneen aukon ”hyppykavereilla”. Uuden asejärjestelmän lisäksi suorituskykyä on jo korvattu muun muassa minilennokeilla ja tuhoavalla tykistöllä.

Suomessa ollaan jo pitkällä kielletyt jalkaväkimiinat korvaavien uusien asejärjestelmien kehittelyssä. Puolustusministeri Jussi Niinistön (sin) mukaan niitä on päästy jo testaamaan, ja vielä tämän vuoden aikana uudesta kotimaisen teollisuuden ja Puolustusvoimien innovaatiosta kuullaan lisää.